**Poziv za prijavo na strokovno prakso za študente na magistrskih študijskih programih**

Na pobudo nekaterih podjetjih na Univerzi v Mariboru v študijskem letu 2018/2019 na študijskih programih 2. stopnje pilotno vpeljujemo strokovno prakso kot obštudijsko dejavnost, ki se lahko kreditno vrednoti, študenti pa jo vpišete v prilogo k diplomi kot dodatno opravljeno obveznost, ki ni del študijskega programa.

***Senat UM je na 30. redni seji 20. 2. 2018 sprejel sklep:***

 ***Študentom študijskih programov 2. stopnje, ki se s ciljem povečanja sodelovanja med univerzo in delodajalci vključijo v strokovno prakso v podjetju, se za enomesečno praktično usposabljanje prizna 6 ECTS točk, ki se študentu vpišejo v prilogo k diplomi kot dodatna opravljena obveznost, ki ni del študijskega programa, v katerega je študent vpisan (v razdelek »dodatne informacije«).***

 ***Študenti lahko opravijo največ 4 mesece strokovne prakse , ki mora biti izvedena v času rednega študija.***

***Študenti lahko uveljavljajo samo strokovno prakso, ki je potrjena vnaprej in za katero je priložen vsebinski program dela študenta v podjetju.***

 ***Po opravljeni strokovni praksi mora študent oddati strnjeno poročilo (do 2 strani), iz katerega je razvidno, katere spretnosti in znanja, vezana na področje študija, je na strokovni praksi pridobil.***

Opomba: Enomesečna strokovna praksa traja 176 ur oz. 22 delovnih dni.

**Ker strokovna praksa ni del študijskega programa, UM ne posega v razmerja in odnose med podjetji in študenti ter nima do študentov nobenih obveznosti ali odgovornosti. UM deluje le kot vmesni člen za vzpostavitev kontaktov. To pomeni:**

* Na strokovno prakso greste na lastno željo in odgovornost.
* Če s strokovno prakso niste zadovoljni, lahko utemeljeno odstopite, prav tako si posamezno podjetje pridržuje pravico, da se vam pred končanjem prakse zahvali za sodelovanje.
* To, da ste izbrani za strokovno prakso, ni povezano s kasnejšo zaposlitvijo v podjetju.

**Kdo se lahko prijavi na strokovno prakso?**

* Prijavite se lahko študenti 1. ali 2. letnika ter absolventi študijskega programa 2. stopnje, ki ste redno vpisani na študijski program in ki ste redno napredovali v 2. letnik (če ste že v 2. letniku ali ste absolventi).
* Področje študija je opredeljeno pri posameznem podjetju, ponudniku strokovne prakse.

**PONUDNIKE STROKOVNE PRAKSE, NJENO VSEBINO IN POGOJE POSAMEZNEGA PODJETJA** najdete [TUKAJ.](https://www.um.si/studij/podiplomski-studij/Strani/strokovna-praksa.aspx)

**Kdaj lahko opravljate strokovno prakso, če vas podjetje izbere?**

* Strokovno prakso lahko opravljate v terminih, ki ne posegajo v izvedbo študijskega procesa na fakulteti.
	+ Študenti 1. letnika: od 15. junija do 15. julija ali v mesecu septembru, lahko tudi septembra pred 1. letnikom, če ste že v poletnem izpitnem obdobju zaključili študij na 1. stopnji in se prijavili na študij na 2. stopnji;
	+ Študenti 2. letnika: od 15. junija do 15. julija ali v mesecu septembru;
	+ Absolventi lahko opravljate prakso v času absolventskega staža.

**Pomembno:**

* Izbor študentov poteka samo za tekoče leto, naslednje leto se je treba ponovno prijaviti.
* Če ste se prijavili v 1. letniku, opravili strokovno prakso, a niste napredovali v višji letnik, se ne morete več prijaviti. S strokovno prakso namreč želimo omogočiti pridobivanje dodatnih kompetenc, ki vam bodo pomagale pri iskanju zaposlitve, ne želimo pa stimulirati podaljševanja študija. Strokovna praksa je namenjena študentom, ki ob rednem študiju zmorejo več, v podjetju pa lahko dobijo tudi ideje in vsebino za magistrsko delo.
* Izbor študentov naredijo podjetja in na izbor ni pritožb.

**Kaj lahko pričakujete od podjetja?**

UM preko pozivov za prijavo na strokovno prakso za študente 2. stopnje objavlja prakso zgolj za podjetja, ki zagotavljajo vsaj:

* Plačilo zavarovanja za nezgode pri delu in ZPIZ zavarovanje.
* Plačilo za delo na strokovni praksi.
* Usposabljanje iz varstva pri delu in zdravniški pregled.

**Po opravljeni strokovni praksi**

Če želite imeti strokovno prakso vpisano v prilogi k diplomi in/ali se v naslednjem študijskem letu ponovno prijaviti na strokovno prakso, morate:

* najkasneje v roku enega meseca po opravljeni strokovni praksi koordinatorju praks/vodji študijskega programa (odvisno od članice) oddati potrdilo podjetja, da ste tam opravljali strokovno prakso (navedba obdobja opravljanja strokovne prakse, podpis delovnega mentorja v podjetju in podpis odgovorne osebe v podjetju);
* najkasneje v roku enega meseca po opravljeni strokovni praksi koordinatorju praks/vodji študijskega programa na članici oddati strnjeno poročilo (do 2 strani), iz katerega je razvidno, katere spretnosti in znanja, vezana na področje študija, ste si na strokovni praksi pridobili. Strnjeno poročilo mora potrditi (podpisati) koordinator prakse/vodja študijskega programa in ga oddati v referat za študentske zadeve.

**Kako se prijavite?**

Izpolnite priloženo prijavnico in jo z vsemi zahtevanimi prilogami do **15. 6. 2018** pošljite na naslov **praksa.mag@um.si****.**

Na UM bomo preverili, ali izpolnjujete pogoje za prijavo na prakso in nato vašo prijavo posredovali podjetju.

Pošljite do **15. 6. 2018** na naslov **praksa.mag@um.si.**

**PRIJAVA NA STROKOVNO PRAKSO ZA ŠTUDENTE NA MAGISTRSKIH ŠTUDIJSKIH PROGRAMIH – OBŠTUDIJSKA DEJAVNOST**

Ime in priimek študenta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ID: \_\_\_\_\_\_\_\_\_\_\_\_\_\_\_\_\_\_\_

Fakulteta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študijski program 2. stopnje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktni podatki:

e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovno prakso bi želel opravljati v naslednjih podjetjih (navedite po vrstnem redu želja):

1. \_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_

Po potrebi dodajte vrstice.

K vlogi prilagam (obkrožite):

1. ***Obvezno:*** Seznam opravljenih obveznosti z ocenami na študijskem programu 1. in 2. stopnje (če ste na 2. stopnji že opravili kak izpit)

2. ***Obvezno:*** Motivacijsko pismo (zakaj želite na strokovno prakso, kaj si obetate od nje in zakaj)

3. ***Neobvezno:*** Priporočilno pismo profesorja, pri katerem ste opravili kak izpit ali pri njem delate/ste delali na strokovnem ali raziskovalnem področju.

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam, da bom strokovno prakso opravljal v skladu z dogovorom s podjetjem, odgovorno in motivirano, s svojim odnosom do dela pa bom dvigoval ugled študentom Univerze v Mariboru.

Podpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_